als_Latn dik_Latn sag_Latn
Partia Demokratike ka reaguar në lidhje me miratimin e vendimit nga ana e Kuvendit sot për zgjedhjen e dy anëtarëve të rinj të Autoritetit të Medias Audiovizive. Sipas deputetit të PD-së, Genc Pollo, njëherësh anëtar i Komisionit të Medias, miratimi i marrëveshjes pa prezencën e opozitës është antiligjore. Sipas Pollos, zgjedhja e anëtarëve të AMA-s ishte e vetmja marrëveshje mes mazhorancës dhe opozitës, ndërsa vendimi i sotëm ishte ‘një akt i pandershëm’.
“Duke votuar dy anëtar të këshillit të AMA mazhoranca bëri një akt të paligjshëm, pasi ligji parashikon përfshirje të mazhorancës dhe opozitës në procedurën e përzgjedhjes. Vetëm kështu mund të realizohet fryma dhe germa për të patur një rregullator të paanshëm. Mazhoranca e bllokoi që nga shtatori i 2013-ës, zgjedhjen e anëtarëve të AMAS. Një akt të pandershëm bëri mazhoranca sot, pasi shkeli marrëveshjen me opozitën, një nga të rrallat.
Më tej Pollo shtoi se: “Kjo marrëveshje e pranuar në zyrën time në Kuvend, me mazhorancën e përfaqësuar. Në vijim unë thirrja në 3-7 korrik mbledhjen e komisionit por mazhoranca tha se s’kishte kohë. Madje na u pëshpërit nën vesh se Rama kishte thënë; Tani që statusin e mora, s’ka ç’më duhet marrëveshja”.
als_Latn als_Latn als_Latn